Għalkemm is-sitwazzjoni tal-Covid-19 ikkalmat kemxejn f'dawn l-aħħar ġimgħat, għad hemm miżuri stretti fis-seħħ sabiex il-virus ma jinxteridx. Madankollu, investigazzjoni mwettqa minn Newsbook.com.mt f'Paceville kixfet kif fil-klabbs u d-diskoteki t'hemmhekk qajla jiġu segwiti l-protokolli maħruġin mill-awtoritajiet tas-saħħa. Ġurnalista u fotografa ta' Newsbook.com.mt iddeċidew li jżuru Paceville biex jaraw b'għajnejhom stess il-ksur ta' dawn il-miżuri, billi ilhom jixxerrdu għadd ta' ritratti u filmati online li jixhdu dan. Nuruh iċ-ċertifikat tal-vaċċin? Avolja kien il-Ħamis, għalhekk hu ġeneralment mistenni li joħorġu inqas nies milli fi tmiem il-ġimgħa, għall-ħabta tal-10pm diġà kien hemm kju twil barra l-klabbs kollha. Meta l-ġurnalista u l-fotografa staqsew lill-ħaddiema fuq barra jekk iridux jilbsu l-maskra ġol-klabbs, dawn mill-ewwel wieġbu li m'hemmx għalfejn. Fil-pront qabżu xi tfajliet li kienu qed jistennew fil-kju u qalu li qatt ma ntalbu jilbsu maskra meta daħlu biex jiżfnu jew jixorbu. Minkejja li din hi waħda mir-regoli imposti fuq l-industrija tal-arti u d-divertiment, it-tim ta' Newsbook fl-ebda punt ma ntalab juri ċ-ċertifikat tal-vaċċin. It-temperatura tagħhom ma ġietx iċċekkjata u sanitiser għall-idejn ma kienx hemm. F'Lulju Jinġemgħu fi gruppi f'Paceville minkejja l-miżuri U ġol-klabb? Malli n-nies daħlu ġol-klabb, uffiċjal tas-sigurtà għalaq il-bibien – xi ħaġa stramba għal dawk li ġieli żaru Paceville fil-jiem qabel il-pandemija, għax is-soltu l-bibien jibqgħu miftuħin. Ġewwa, il-klabbs kienu ppakkjati bin-nies u ma kienx hemm persuna waħda liebsa maskra, lanqas il-ħaddiema: la dawk ta' mal-bar, la l-uffiċjali tas-sigurtà u lanqas ħaddiema oħrajn. It-tim ta' Newsbook avviċina lil ħaddiema minnhom u staqsa jekk jistgħux jitilgħu fuq l-imwejjed biex jiżfnu. "Iva," wieġbet malajr il-ħaddiema, "imma xħin jiġu l-pulizija, poġġu mill-ewwel u kulħadd irid jilbes il-maskra." F'Marzu Filmat: Grupp ta' persuni jiżfnu u jitgħannqu fi stabbiliment f'Paceville U l-pulizija? Il-ġurnalista u l-fotografa ġibdu filmati tal-pulizija jissorveljaw it-toroq fil-qrib, imma nnutaw kif dawn fl-ebda punt ma avviċinaw lin-nies qaqoċċa mingħajr maskra, u fl-ebda punt ma daħlu ġol-klabbs mimlijin daqs bajda li kienu ftit 'il bogħod minnhom. Minkejja li l-industrija tal-arti u d-divertiment ilha xhur tbati issa minħabba s-sitwazzjoni tal-Covid-19, jidher li Paceville sejjer tajjeb, u kif. Donnu dak li jgħodd għall-bqija ta' Malta ma jgħoddx għal Paceville. F'Ġunju Filmati: Folol f'Paceville u f'Ħaż-Żebbuġ, ksur tal-protokolli tal-COVID-19 Ġurnalista: Clara Sciberras Filmat: Miguela Xuereb .td_uid_3_61389fd1d26e6_rand.td-a-rec-img{text-align:left}.td_uid_3_61389fd1d26e6_rand.td-a-rec-img img{margin:0 auto 0 0}